เครื่องดื่มเกลือแร่ ใครขายดีสุด?
ในประเทศไทย เครื่องดื่มเกลือแร่ มีอยู่หลายแบรนด์ แต่ที่เป็นที่รู้จักในลำดับต้นๆ มีอยู่ 3 ราย คือ สปอนเซอร์ เอ็มสปอร์ต และเกเตอเรด แล้ว สามแบรนด์นี้ ใครขายดีสุด? ลงทุนแมนจะเล่าให้ฟัง
5 เม.ย. 2561

เครื่องดื่มเกลือแร่ ใครขายดีสุด? / โดย ลงทุนแมน
ในประเทศไทย เครื่องดื่มเกลือแร่ มีอยู่หลายแบรนด์
แต่ที่เป็นที่รู้จักในลำดับต้นๆ มีอยู่ 3 ราย
คือ สปอนเซอร์ เอ็มสปอร์ต และเกเตอเรด
แล้ว สามแบรนด์นี้ ใครขายดีสุด?
ลงทุนแมนจะเล่าให้ฟัง
สปอนเซอร์ เป็นสินค้าภายใต้การบริหารของ กลุ่มธุรกิจ TCP ซึ่งเป็นบริษัทที่ขายเครื่องดื่มชื่อดัง เช่น กระทิงแดง แมนซั่ม เพียวริคุ ของตระกูลอยู่วิทยา
เอ็มสปอร์ต ซึ่งเปลี่ยนเชื่อใหม่เป็น เอ็มเกลือแร่ เป็นสินค้าภายใต้การบริหารของ บริษัท โอสถสภา จำกัด เจ้าของเครื่องดื่มชูกำลังชื่อดังอย่าง เอ็ม-150
เกเตอเรด เคยเป็นสินค้าภายใต้การบริหารของบริษัท เสริมสุข จำกัด (มหาชน) แต่ไม่กี่ปีที่ผ่านมา บริษัท เป๊ปซี่-โคล่า (ไทย) เทรดดิ้ง จำกัด ได้ยกเลิกสัญญา และหันมาเป็นผู้ผลิต จัดจำหน่าย และทำตลาดเอง โดยมีสินค้าชื่อดังอื่นในมือ ได้แก่ เป๊ปซี่ เลย์ เป็นต้น
แล้วน้ำดื่มเกลือแร่ รายไหนขายดีที่สุด?
ในปี 2559 ตลาดเครื่องดื่มเกลือแร่ มีมูลค่าราว 5,200 ล้านบาท โดยมีส่วนแบ่งตลาดดังนี้
80% สปอนเซอร์
12% เอ็มเกลือแร่
3% เกเตอเรด
จะเห็นได้ว่า สปอนเซอร์ครองตลาดได้อย่างท่วมท้น ทีนี้มาลองดูผลประกอบการของทั้ง 3 บริษัท ที่เป็นเจ้าของแบรนด์
บริษัท เครื่องดื่มกระทิงแดง จํากัด (สปอนเซอร์) ซึ่งเป็นผู้จัดจำหน่ายสินค้า
ปี 2557 รายได้ 9,891 ล้านบาท กำไร 381 ล้านบาท
ปี 2558 รายได้ 10,035 ล้านบาท กำไร 311 ล้านบาท
ปี 2559 รายได้ 9,757 ล้านบาท กำไร 432 ล้านบาท
บริษัท โอสถสภา จำกัด (เอ็มสปอร์ต)
ปี 2557 รายได้ 8,516 ล้านบาท กำไร 293 ล้านบาท
ปี 2558 รายได้ 25,333 ล้านบาท กำไร 869 ล้านบาท
ปี 2559 รายได้ 24,894 ล้านบาท กำไร 3,782 ล้านบาท
บริษัท เป๊ปซี่-โคล่า (ไทย) เทรดดิ้ง จำกัด (เกเตอเรด)
ปี 2557 รายได้ 20,424 ล้านบาท กำไร 175 ล้านบาท
ปี 2558 รายได้ 20,957 ล้านบาท กำไร 306 ล้านบาท
ปี 2559 รายได้ 22,534 ล้านบาท กำไร 896 ล้านบาท
อย่างไรก็ตาม แต่ละบริษัท ไม่ได้ขายแค่น้ำดื่มเกลือแร่ ยังมีสินค้าและธุรกิจอื่นอีกมากมายในยอดขาย
ถ้าให้ตอบว่าธุรกิจอะไรที่ประสบความสำเร็จเป็นเศรษฐีอันดับต้นๆของประเทศได้
หนึ่งในธุรกิจนั้นก็คงจะเป็นธุรกิจขายน้ำ
ไม่ว่าน้ำจะเป็นน้ำอัดลม น้ำชา เบียร์ เหล้า นมสด นมถั่วเหลือง หรือแม้แต่เครื่องดื่มเกลือแร่
เราจะเห็นได้ว่าบริษัทที่ขายน้ำเหล่านี้จะมีรายได้ และได้กำไรมากมายในแต่ละปี
แล้วเรามีสินค้าที่เป็นน้ำอะไรที่น่าจะขายได้บ้างไหม
ถ้าสินค้าเราเป็นที่นิยม เราก็อาจจะประสบความสำเร็จก็เป็นได้..
----------------------
<ad> หนังสือลงทุนแมน 2.0 วางแผงแล้วหาซื้อได้ที่ร้านหนังสือชั้นนำทั่วประเทศ
โหลดแอพลงทุนแมนอ่านฟรีได้ที่ 
ลงทุนแมนมี 
 
 
 line@ แล้ว ติดตามได้โดยค้นหา ไอดีชื่อ longtunman ในแพลตฟอร์มนั้น
----------------------
Reference
-กรมพัฒนาธุรกิจการค้า
-
-
-
-
[5173].